OzLabs/hebrew-wiki-articles huggingface dataset:
תהאג'וד

תהאג'וד (בערבית: تهجد, תעתיק מדויק: תהג'ד) הידוע גם כ"תפילת הלילה", היא תפילת רשות באסלאם. היא אינה אחת מחמש תפילות החובה היומיות, אך למרות זאת מוחמד נהג להתפלל את התפילה באופן קבוע, וגם נהג להמליץ לחסידיו ולעודדם להתפלל את התפילה הזאת על בסיס קבוע<ref></ref>.

== ראיות לתהאג'וד בקוראן ==
* "ובלילה, התאמץ בו, עוד תפילת רשות, אולי יעניק לך ריבונך מקום מכובד ונישא" - הקוראן פרק 17 פסוק 79<ref></ref>.
* "ואלה הם אשר סוגדים בלילות לריבונם" - הקוראן פרק 25 פסוק 64<ref></ref>.

== הזמן של תפילת התהאג'וד ==
לפי ההלכה האסלאמית, ניתן להתפלל את תפילת התהאג'וד בכל חלק של הלילה, ובלבד שזה יהיה לאחר תפילת החובה החמישית<ref></ref>.

על פי אבן חג'ר אל-עסקלאני, לא היה זמן ספציפי בלילה שבו מוחמד נהג להתפלל את התהאג'וד, אך על פי פרשנים אחרים מומלץ להתפלל תפילה זו באמצע החלק האחרון של הלילה.

== מספר הרכעאת ==
פוסקי ההלכה האסלאמיים מסכימים על כך שאין מספר ספציפי של רכעאת שצריך לבצע בתפילת התהאג'וד, לא מספר מינימלי ולא מקסימלי, אם כי נהוג להתפלל לפחות שתי רכעאת<ref></ref>.

== ראו גם ==
* צלאה

== קישורים חיצוניים ==

* [https://vaaju.com/israel/תפילות-ליליות-בטראוויה-ובטהאגוד/ תפילות ליליות בטראוויה ובטהאג'וד]
* [https://iw.erch2014.com/duhovnoe-razvitie/28608-kak-sovershit-tahadzhud-namaz-zhenschine.html כיצד לבצע תפילה Tahajjud עבור אישה?]
* [https://iw.eferrit.com/תפילות-סונה-אופציונליות/ תפילות סונה אופציונליות]
* 

== הערות שוליים ==

קטגוריה:צלאה
בד לא ארוג

מטליות מבד לא ארוג
בד לא ארוג הוא חומר דמוי בד העשוי מסיבים קצרים או ארוכים, המחוברים זה לזה באמצעות טיפול כימי, מכני, חום או ממס. המונח משמש בתעשיית הטקסטיל לציון בדים, כגון לבד, שאינם ארוגים ואינם סרוגים, כלומר אינם עשויים מחוטים. עם חומרי הגלם לייצור בד לא ארוג נמנים סיבי פוליאסטר, סיבי ויסקוזה וגרגירי פוליפרופילן.

בדים לא ארוגים מיוצרים במגוון טכנולוגיות, ומשמשים במגוון תחומים, בהם מוצרי היגיינה (מגבונים לחים, חיתולים חד-פעמיים, מטליות ועוד), מוצרים רפואיים, מסננים, סלי קניות, ייצור רהיטים ועוד.

יצרנים עיקריים של בד לא ארוג בישראל הם החברות הבורסאיות "אבגול" ו"על בד משואות יצחק", נ.ר. ספאנטק תעשיות ושלא"ג תעשיות. חלק ניכר ממכירות החברות הישראליות הוא לחו"ל, ממפעלים בישראל וממפעלים בחו"ל, ועם הלקוחות הבולטים נמנות החברות הרב-לאומיות קימברלי קלארק ופרוקטר אנד גמבל.

==קישורים חיצוניים==

* [https://www.leumi.co.il/static-files/10/LeumiHebrew/economic_desk/cloth_102019.pdf ייצור בד לא ארוג], באתר בנק לאומי, אוקטובר 2019

==הערות שוליים==

קטגוריה:טקסטיל
קטגוריה:חומרי אריזה
מיכל ברוורמן-בלומנשטיק

מיכל ברוורמן-בלומנשטיק (נולדה ב-1966 בערך) היא מנכ"לית מיקרוסופט ישראל מחקר ופיתוח - קבוצת המחקר ופיתוח של מיקרוסופט בישראל וסמנכ"לית הטכנולוגיה של חטיבת האבטחה העולמית של מיקרוסופט.

==ביוגרפיה==
מיכל ברוורמן נולדה וגדלה בשכונת יד אליהו בתל אביב ולמדה חמש יחידות מתמטיקה ופיזיקה, בת לצעירה, מורה בבית ספר יסודי, וליצחק, שהיה בעל מכבסה. שירתה בצה"ל ביחידת לוחמה אלקטרונית של חיל האוויר. במהלך שירותה הצבאי, בגיל 20, נישאה לאלן בלומנשטיק, שלמד רפואת שיניים בארצות הברית. היא הצטרפה אליו ולמדה מדעי המחשב באוניברסיטה בניו ג'רזי, בה זכתה במלגת לימודים מלאה. עם סיום לימודי התואר הראשון בהצטיינות יתירה (summa cum laude). התקבלה לתוכנית הישירה לדוקטורט במדעי המחשב באוניברסיטת קולומביה בניו-יורק, שגם בה זכתה במלגת לימודים מלאה. אחרי קבלת תואר המסטר (M.Sc) במדעי המחשב (עם התמחות בבינה מלאכותית) בהצטיינות יתירה (summa cum laude), פרשה מהאקדמיה ועברה לעבוד כמהנדסת תוכנה בחברת היי-טק בניו-יורק. לאחר תשע שנים בארצות הברית, שבה המשפחה לישראל.

ביוני 2003 הצטרפה לחברת "סאיוטה", כסמנכ"ל מוצרים ובדצמבר אותה שנה קודמה ל-COO) Chief Operating Officer). בינואר 2006, החברה נקנתה על ידי חברת RSA והפכה ל"RSA ישראל". זמן קצר לאחר הרכישה, מונתה למנכ"לית RSA ישראל, והובילה את פעילות מוצרי מניעת הונאות פיננסיות (Cyber Fraud and Risk Analytics) של החברה. בניהולה צמחה RSA ישראל מ־80 עובדים ליותר מ-300 עובדים וקו המוצרים שהובילה צמח מ-M9$ ל-M200$. בנובמבר 2013 הצטרפה לחברת מיקרוסופט והקימה את מרכז הסייבר של החברה בישראל. בספטמבר 2017 מונתה לסמנכ"לית הטכנולוגיה בחטיבת אבטחת ענן ו־AI של מיקרוסופט העולמית. בפברואר 2020 מונתה לסגנית נשיא במיקרוסופט העולמית (Corporate Vice President) ולמנכ"לית מיקרוסופט ישראל מחקר ופיתוח שבו למעלה מאלפיים עובדים, נכון לינואר 2021 (מהווה גידול של כ-25% בשנת כהונתה הראשונה). ביוני 2020 הובילה את רכישת חברת הסטרטאפ CyberX שהצטרפה למיקרוסופט ישראל מחקר ופיתוח. במאי 2022 מונתה, בנוסף לתפקידה כמנכ"לית מיקרוסופט ישראל מחקר ופיתוח, לסמנכ"לית הטכנולוגיה של חטיבת האבטחה העולמית של מיקרוסופט.

היא חברה בוועד המנהל של עמותת "קו משווה" עידוד התעסוקה של אקדמאים ערבים-ישראלים, ונמנית עם מייסדות הסניף הישראלי של "UPWARD Women" - רשת עולמית לנשים בתפקידי ניהול בכירים.

בשנת 2020 נבחרה כאחת מ-50 הנשים המשפיעות על ידי מגזין פורבס ישראל וכאחת מ-100 המשפיעים של כלכליסט.
בשנת 2021 נבחרה כאחת מ-50 הנשים המשפיעות על ידי גלובס.

==חיים אישיים==
מיכל ברוורמן-בלומנשטיק נשואה לאלן בלומנשטיק, רופא שיניים לילדים ונוער, ולהם שתי בנות. הם מתגוררים בהוד השרון. מצעירותה היא עוסקת בספורט, ובכלל זה ריצה וטריאתלון. היא אחייניתה של מלכה ברוורמן וקרובת משפחה של אבישי ברוורמן.

==קישורים חיצוניים==

* [https://www.linkedin.com/in/michal-braverman-blumenstyk-b700431/ מיכל ברוורמן-בלומנשטיק], באתר לינקדאין 
* 
* 
* 
* 
* [https://azure.microsoft.com/en-us/blog/author/michalbl/ Posts by: Michal Braverman-Blunmenstyk], Microsoft Azure
* 

==הערות שוליים==

קטגוריה:מנכ"לי מיקרוסופט ישראל מחקר ופיתוח
קטגוריה:מומחי אבטחת מידע ישראלים
קטגוריה:מהנדסות תוכנה ישראליות
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:דירקטוריות ישראליות
קטגוריה:דירקטורים ישראלים
קטגוריה:חיילי חיל האוויר הישראלי
קטגוריה:חיילות חיל האוויר הישראלי
קטגוריה:הוד השרון: אישים
קטגוריה:ישראליות שנולדו ב-1966
קטגוריה:ישראלים שנולדו ב-1966
שרה אוסטין

שרה אוסטין (באנגלית Sarah Austin; 1793 – 8 באוגוסט 1867) הייתה מתרגמת ומוציאה לאור בריטית.

==ביוגרפיה==
שרה טיילור נולדה בנוריץ', אנגליה. היא קיבלה חינוך ביתי, ובשנת 1819 התחתנה עם ג'ון אוסטין. הזוג הצעיר התיישב בווסטמינסטר. הם טיילו הרבה לגרמניה. הבת היחידה שלה היא לוסי דאף גורדון.

התרגומים של שרה אוסטין היו המקור ההכנסה העיקרי של המשפחה. בעלה ג'ון אוסטין היה מומחה במשפטים. זמן קצר לאחר פטירתו, פרסמה אוסטין אוסף של הרצאות שלו בתחום המשפט.

בשנת 1833 היא הוציאה לאור ספר Selections from the Old Testament. באותה שנה היא תרגמה לאנגלית ספר על יצירות של יוהאן וולפגנג פון גתה. בהמשך היא פרסמה תרגומים נוספים.

בשנת 1836 הזוג נסע למלטה ולאחר מכך התיישב בפריז. הם גרו בפריז עד לשנת 1848. במהלך כל השנים המשיכה אוסטין להתפרנס מתרגומים מגרמנית.

בשנת 1843 היא סיימה את התרגום מגרמנית של ספר The Story without an End שיצאה לאור עם איורים של אלינור ויר בויל.

בשנת 1865 היא הוציאה לאור ספר של בתה Lady Duff-Gordon's Letters from Egypt שזכתה להצלחה.

שרה אוסטין נפטרה בשנת 1867 ונטמנה בכנסייה מקומית ליד בעלה.

==קישורים חיצוניים==
* [https://archive.org/stream/encyclopaediabri02chisrich#page/940/mode/2up קורות חיים]
* 

קטגוריה:מתרגמים אנגלים
קטגוריה:מתרגמות מגרמנית
קטגוריה:ילידות 1793
קטגוריה:נפטרות ב-1867
מוריס אוקספורד סדרה 2

מוריס אוקספורד סדרה 2 (באנגלית: Morris Oxford Series II) היא מכונית משפחתית, מתוצרת יצרנית הרכב הבריטית Morris Motors Limited אשר יוצרה בין השנים 1956–1954.

=="מוריס אוקספורד סדרה 2"==
* יוצרו 87,341 יחידות.
* מנוע קדמי.
* מנוע בנזין.
* סוג הנעה: הנעה אחורית.
* תאוצה בין 0–80 קמ"ש היא 18.5 שניות (דגם סדאן, 4 דלתות).
* תאוצה בין 0–100 קמ"ש היא 31.3 שניות (דגם סדאן, 4 דלתות).

==תצורות "מוריס אוקספורד סדרה 2"==
* 4 דלתות - סדאן.
* 2 דלתות + דלת אחורית הנפתחת לצדדים - סטיישן.
* 2 דלתות - טנדר.

==ארצות בהם הורכב "מוריס אוקספורד סדרה 2"==
* בריטניה.
* אוסטרליה.

== תמונות ==
<gallery mode="packed" heights="110">
קובץ:Morris Oxford (2217499780).jpg | מוריס אוקספורד סדרה 2
קובץ:Morris Oxford Traveller 1955 7988405207.jpg | מוריס אוקספורד סדרה 2, שנת 1955 - סטיישן
קובץ:Morris Oxford Lahti.JPG | מוריס אוקספורד סדרה 2
קובץ:1954 Morris Oxford (Series II) sedan (20725762533).jpg | מוריס אוקספורד סדרה 2, שנת 1954
קובץ:Morris Oxford Series 2 (14918194218).jpg | מוריס אוקספורד סדרה 2
קובץ:1956 Morris Oxford (6012374271).jpg | מוריס אוקספורד סדרה 2, שנת 1956
קובץ:1954 Morris Oxford Series II Saloon (23515782218).jpg | מוריס אוקספורד סדרה 2, שנת 1954
קובץ:Newby Hall Historic Car Rally 2013 (9348401862).jpg | מוריס אוקספורד סדרה 2
קובץ:Morris Oxford series II saloon 1955 7995197162.jpg | מוריס אוקספורד סדרה 2, שנת 1955
</gallery>

==ראו גם==
* מוריס אוקספורד 6
* מוריס אוקספורד פרינה
* מוריס 6 MS
* מוריס נומד
* מוריס מרשל
* מוריס FE
* מוריס J2

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1948
קטגוריה:מכוניות בריטיות
קטגוריה:כלי רכב המיוצרים באוסטרליה
אוקספורד סדרה 2
קטגוריה:מוריס אוקספורד
קטגוריה:רכבי BMC
בניין משרד החוץ של רוסיה

בניין משרד החוץ של רוסיה (ברוסית: Здание Министерства иностранных дел РФ) הוא אחד משבעה גורדי שחקים סטליניסטים, שתוכננו על ידי ולדימיר גלפרייק ואדולף מינקוס.

מאז 1991 משמש כמטה משרד החוץ הרוסי ובו נמצאת גם לשכת השר.

== מאפיינים ==
נוף כללי עם הבניין הראשי של אוניברסיטת מוסקבה ברקע
גשר בורודינסקי ובניין המשרד בלילה
לגורד השחקים 27 קומות וגובהו 172 מטרים. הבניין מכוסה בחומת אבן חיצונית עם מקרין אומנות ועמודים. הפנים מעוטר באבנים ומתכות. צריח מתכת בראש גג המגדל, מטמיע את צלליתו עם אלה של שש האחיות האחרות.

== היסטוריה ==
אבן הפינה לגורד השחקים הונחה בשנת 1948 והבנייה הושלמה בשנת 1953. על פי הביוגרפיה של האדריכל מינקוס (שפורסמה בשנת 1982), תוכניות טיוטה נערכו לראשונה בשנת 1946 ונעות בין 9 ל-40 קומות. בשנת 1947 הוצעו שני עיצובים: האחד השתמש בכבלי שכבה ואילו השני קרא לבנייה יעילה יותר שהגיעה לשיאה עם ראש מלבני קהה. בתוכנית שנייה הוצעה בניית צריח מתכת, שיוסיף סטלין, אישר אישית הוספה זו לגג המגדל. <ref>Kiernan, Maria. Moscow: A Guide to Soviet and Post-Soviet Architecture, Ellipis, London, 1998, p.126. 127</ref><ref>Russian: Варзар, Л., «М. А. Минкус», М, 1982, p.66</ref>

כיום, הבניין מאכלס את המשרדים של משרד החוץ של רוסיה.

== קישורים חיצוניים ==

* [http://www.emporis.com/buildings/111634/ministry-of-foreign-affairs-moscow-russia נתוני הבניין באתר emporis.com]
== הערות שוליים ==

קטגוריה:שבע האחיות
קטגוריה:מגדלי משרדים
בניין משרד ההגנה של רוסיה

[[ארמון לובנוב-רוסטובסקי בסנקט פטרבורג, בניין משרד ההגנה לשעבר בתקופת הצאר, 1824–1918.]]
בניין משרד ההגנה הרוסי (רוסית: Третий дом Министерства обороны) הוא מטה משרד ההגנה הרוסי, הממוקם במוסקבה, רוסיה.
== היסטוריה ==
הבניין תוכנן על ידי האדריכל הרוסי לב רודנייב ושופץ על ידי מיכאיל פוזוקין שהיה האדריכל הראשי של מוסקבה (1960–1982). הקרקע הוקצתה לבנייה בשנת 1940 והבניין הושלם בשנת 1952.

בניין המשרד, שנבנה בשנות הארבעים ושופץ בשנות השמונים, ממוקם בכיכר ארבטסקאיה, בסמוך לרחוב ארבט במוסקבה. מבנים אחרים של המשרד ממוקמים ברחבי העיר מוסקבה. הגוף העליון הגבוה שאחראי על ניהול ופיקוח כוחות הצבא של המרכז הלאומי לניהול ההגנה (Национальный центр управления обороной) שנמצא בגדוד פרונזה ואחראי על ריכוז הפיקוד על הצבא.

הבניין כולל שמונה קומות. הקירות מעוטרים באבני שיש שהובאו מאורל: סרפנטין וגרניט.

== ראו גם==
* הפנטגון
* מחנה רבין (הקריה)
* בניין המטה הכללי (מוסקבה)
* בניין המטה הכללי (סנקט פטרבורג)

== קישורים חיצוניים ==

* 

קטגוריה:משרד ההגנה של רוסיה
קטגוריה:מוסקבה: מבנים
קטגוריה:בנייני משרדים
ארמון לובנוב-רוסטובסקי

הארמון בפברואר 2016.
ארמון לובנוב-רוסטובסקי הוא מבנה בשדרת האדמירלות 12 בסנקט פטרבורג, רוסיה, שנבנה בשנים 1817–1820 עבור הנסיך אלכסנדר יעקובליץ' לובנוב-רוסטובסקי.<ref name="encspb.ru">[http://www.encspb.ru/en/article.php?kod=2804003747 encspb.ru]</ref> כיום, הבניין מאכלס מלון מפואר ברשת ארבע העונות, תחת השם ארמון האריות ארבע העונות<ref name="fourseasons.com">http://www.fourseasons.com/stpetersburg/</ref> המתייחס לשני אריות מדיצ'י המוצבים בכניסה הראשית.

== ארכיטקטורה ==
אריות מדיצ'י של הארמון, שאוירו על ידי [[אלכסנדר בנואה בסביבות 1900.]]
הבניין בסגנון הנאוקלאסית או האימפריאליסטי הוא יצירה מוקדמת של האדריכל אוגוסט דה מונפראן<ref name="encspb.ru"/> הבניין המשולש פונה לגן האדמירליות, שדרת ווזנסנסקי וכיכר איסק הקדוש.

בכניסה הראשית, בשדרת האדמירלות יש פורטיקו בן שמונה עמודים הפונה בניין האדמירליות ומרפסתו מוגנת בדיצ'י משיש לבן על ידי הפסל פאולו טריסקורני על כני גרניט.<ref name="encspb.ru"/><ref></ref> פסליו של טריסקורני התפרסמו בזכות אלכסנדר פושקין בשירו "פרש הברונזה".<ref>https://ria.ru/spb/20130707/948101537.html</ref>

== היסטוריה ==
ארמון לובנוב-רוסטובסקי בסביבות 1890-1900.
בשנת 1824 הושכרו הבניינים והקומה הראשונה של בית המגורים<ref name="encspb.ru"/> לשימוש משרד המלחמה של האימפריה הרוסית תמורת 63,000 רובל בשנה. ב-23 ביוני 1828 נקנה המבנה כולו על ידי משרד האוצר תמורת מיליון רובל, ובשנים 1829–1830 שופץ כדי לענות על צורכי המשרד. הוא שיכן את המשרד עד לפירוקו בשנת 1918.

לאחר אוקטובר 1917, שוכנה בבניין אקדמיה צבאית-פוליטית, מוזיאון אווירונאוטיקה ומעונות לחיילים. החל משנת 1946, מכון הפרויקט מספר 1 לעיצוב מבני תעשייה, שוכן במבנה.<ref name="encspb.ru"/>

בשנת 2009 החל פרויקט לשיפוץ הבניין עבור רשת ארבע העונות,<ref>http://www.max4object.com/wp/?p=844 </ref> אשר במקור אמור היה להיפתח בשנת 2011, לאחר מכן נדחה לתחילת 2012 ובהמשך לאמצע 2013.<ref>http://lionpalace.ru/</ref> לאחר מכן הושלם הפרויקט, והמלון החל לפעול כארמון האריות של ארבע העונות.<ref name="fourseasons.com"/>

== קישורים חיצוניים ==

* 

==הערות שוליים==

קטגוריה:סנקט פטרבורג: בתי מלון
לובנוב-רוסטובסקי
קטגוריה:משרד ההגנה של רוסיה
בניין משטרת מוסקבה

בניין משטרת מוסקבה, רשמית בניין המנהלה הראשית של משרד הפנים של רוסיה לעיר מוסקבה (הידוע גם בשם "צריפי פטרובסקי") הוא מבנה ציבורי הממוקם ברחוב פטרובקה 38 במחוז האדמיניסטרטיבי המרכזי של מוסקבה. כנראה עוצב על ידי האדריכל אוסיפ בובה בסגנון קלאסי בשנת 1800. בשנת 1827 הוא נבנה מחדש על פי תוכניותיו של האדריכל פיודור שסטקוב. בשנות ה-50 של המאה ה-20 שוחזר הבית תחת ניהולו של האדריכל בוריס מזנצב ברוח הסטליניזם האימפריאליסטי.

הבניין שימש לצרכים שונים, אך מאז המהפכה הסוציאליסטית באוקטובר מאכלסת אותו הנהלת משטרת מוסקבה.
הבניין המשוחזר, 2015
האגף הצדדי של הבניין לאחר שיקום, 2015

== בקולנוע ==
* בשנת 1971 הוצגה לראשונה האחוזה לשעבר בסדרה הבלשית "החקירה מנוהלת על ידי ידענים". ההערכה היא כי מסורת הצילומים של בניין משטרת מוסקבה על חוקרים פליליים החלה עם צילומי הסדרה הזאת.<ref name="m24-8"></ref>
* בשנת 1979, חצר המבנה צולמה לסרט "על פי החקירה הפלילית".
* בתוך הבניין צולם גם הסרט "פטרובקה 38" המבוסס על הרומן בעל אותו שם מאת יוליאנה סמיונובה.<ref></ref>

== קישורים חיצוניים ==

* 
* 
== הערות שוליים ==

קטגוריה:מוסקבה: מבנים
סאדו (יפן)

סאדו (ביפנית: 佐渡市) הוא אי שמשמש גם כעיר שנמצא במחוז ניאיגטה שביפן. ראש העיר של סאדו הוא קואיצ'ירו טקאנו. שדה התעופה סאדו ומכרה סאדו נמצאים בשטח האי.

== גאוגרפיה ==
האי נמצא כ-60 ק"מ מבירת המחוז, ניאיגטה וכ-288 ק"מ מבירת יפן, טוקיו.

== גלריה ==
<gallery>
File:Myosenji 5junoTou 20100710.JPG
File:Sado bugyousyo.JPG
File:SadoKinenhi.jpg
File:Konponji-Tempel.jpg
File:SadoHakubutsukan.jpg
</gallery>

== לקריאה נוספת ==
<div class="mw-content-ltr">
* Bornoff, Nicholas (2005). National Geographic Traveler Japan (2nd ed.). Washington, D.C.: National Geographic Society. . .
</div>

== קישורים חיצוניים ==

* 
* 
<div class="mw-content-ltr">
* [http://www.visitsado.com/en/ Sado Tourism Association Website]
</div>

== הערות שוליים ==

קטגוריה:יפן: איים
קטגוריה:צ'ובו: ערים
קטגוריה:יפן: ערי נמל
קטגוריה:יפן: ערי חוף
קטגוריה:מקומות ששימשו כמושבת עונשין
לוח ויג'י

לוח ויג'י מודרני
ציור של זוג משתמש בלוח ויג'י
לוח ויג'י (באנגלית: Ouija Board) הוא לוח הנועד לתקשור עם ישויות שונות במהלך סיאנס.

ככלל, הלוח המסומן באותיות האלפבית, מספרים 0 עד 9, המילים "כן" ו"לא", "לא ידוע" ולעיתים מילים כמו "שלום" ו"להתראות" יחד עם סמלים ותמונות שונות.

ניתן להשתמש בלוח באמצעות הזזת כוס או מטוטלת עשויה פלסטיק או עץ, לרוב בצורת לב. לאחר שהמשתתפים פונים בבקשה לישויות שונות, ככלל לרוחות המתים לקחת חלק בסיאנס ולהשיב לשאלותיהם, הם מניחים ביחד את אצבעותיהם על המטוטלת שעל הלוח, והרוח, לכאורה במענה לקריאתם ולשאלותיהם, מזיזה כביכול את המטוטלת על פני הלוח. במהלך הסיאנס נעה הכוס הלוך ושוב על פני הלוח, ומתעכבת מדי פעם על אותיות, המצטרפות לכדי מילים, על ספרות או על 'כן'/'לא' וכך מתקבלות התשובות לשאלות המשתתפים. הלוח נועד לתת תשובות כמו – כן, לא, אולי, לא ידוע, והוא יודע לתת חיווי על תחילתן וסיומן של שיח.

מקובל כי השימוש הראשון בלוח ויג'י הדומה ללוח המודרני היה בסוף המאה ה-19 במחנות באוהיו, על מנת לתקשר עם רוחות. בשנת 1890 איש העסקים אלייג'ה בונד הציג לראשונה את לוח הויג'י המודרני בצורה מסחרית, אשר הוצג תחילה כמשחק תמים שלא קשור לתורת הנסתר. במהלך מלחמת העולם הראשונה הוא הפך לפופולרי לצורך תקשור עם מתים.

השימוש בלוח מתיישב עם הספיריטואליזם, לפיה נשמת בני אדם ממשיכה לחיות לאחר המוות, ואף עשויה להתגלות ולבוא במגע עם אנשים חיים. הניסיון לתקשר עם המתים באמצעות הלוח סופג ביקורות מצד הקהילה המדעית. הסבר מדעי שניתן לתופעה זו הוא שהמשתתפים מזיזים את הכוס על ידי תופעה הנקראת האפקט האידיאומוטורי, כך שלמעשה הם אלו היוצרים את התשובות לשאלותיהם, מבלי להיות מודעים לכך. בנצרות הסתייגו מהשימוש בלוח, וחכמי דת טענו כי הוא עלול להוביל להשפעה דמונית . לעומת זאת, מיסטיקנים חלוקים בזה - חלקם טוענים כי ללוח עשויה להיות השפעה חיובית, בעוד אחרים טוענים שזה כלי מסוכן למשתמשים חסרי ניסיון.

דוגמה מודרנית ללוח הויג'י היא תקשורת מסוייעת. תקשורת מסוייעת מתיימרת לסייע לאנשים עם לקויות דיבור משמעותיות, לתקשר דרך מקלדת. הדבר נעשה כאשר מנחה מניחה את ידה על ידו של המטופל וכך הוא, לכאורה, מקליד את המסר אותו הוא רוצה להעביר. שיטה זו משמשת בין השאר בתקשורת עם אנשים הסובלים מאוטיזם. מחקרים מבוקרים מראים שמי שקובעת את נוסח המסר היא המנחה, ולא המטופל<ref></ref>. לדוגמה, כאשר מראים למטופל חפץ מסוים ומבקשים ממנו לזהות אותו, הוא אינו מסוגל לעשות זאת אם המנחה לא רואה גם היא את החפץ<ref></ref>. ניתן לראות הדגמה של השיטה בשתי כתבות של אורית נבון במסגרת סדרת הרשת הדוקומנטרית "כאן מקשיבים"<ref></ref><ref></ref>.

==קישורים חיצוניים==

* אג'ה רומנו, [https://www.vox.com/2016/10/29/13301590/how-ouija-boards-work-debunked-ideomotor-effect How Ouija boards work. (Hint: It's not ghosts)], אתר vox, 6 בספטמבר 2018
* 

==הערות שוליים==

קטגוריה:רוחניות ואמונה
קטגוריה:על-טבעי
קטגוריה:חיים לאחר המוות
מצעד אלבומי הראפ

לוגו מגזין הבילבורד
מצעד אלבומי הראפ (באנגלית: Top Rap Albums) הוא מצעד אלבומים שבועי, בו מדורגים 25 אלבומים. המצעד הופק על ידי מגזין בילבורד, המדרג את אלבומי הראפ הנמכרים ביותר בארצות הברית.<ref name=":0" />

== היסטוריה ==
המצעד החל להתפרסם ב-13 בנובמבר 2004. האלבום הראשון שהגיע לצמרת המצעד הוא Unfinished Business של ג'יי זי ואר. קלי.<ref name=":0"></ref>

== סטטיסטיקות ==
=== האלבומים בעלי המספר הכולל הרב ביותר של שבועות בצמרת המצעד ===
* 19 שבועות - Recovery - אמינם
* 16 שבועות - Take Care - דרייק
* 14 שבועות - The Marshall Mathers LP 2 - אמינם
* 13 שבועות - Paper Trail - טי. איי.
* 13 שבועות - Hamilton
* 11 שבועות - - קנדריק לאמאר
* 10 שבועות - The Blueprint 3 - ג'יי זי

=== האמנים בעלי מספר האלבומים הרב ביותר בצמרת המצעד ===
{| class="wikitable"
!אלבומים
!אמן
!מקור
|-
|9
|ליל ויין
|<ref></ref>
|-
| rowspan="2" |8
|דה גיים
|<ref name=":1"></ref>
|-
|דרייק
|<ref name=":1" />
|-
| rowspan="2" |7
|אמינם
|<ref></ref>
|-
|ג'יי זי
|<ref></ref>
|}

== ראו גם ==
* מצעד אלבומי ה-R&B/היפ-הופ
* בילבורד 200

== הערות שוליים ==

אלבומי ראפ
מגאט איסקנדר שאה, סולטאן מלאקה

הסולטן מֵגָאט אִיסְקֵנְדָר שָאָה אִיבְּן אֵל-מָרְהוּם רָגָ'א פָרָמֵסְוּוארָה (נפטר ב-1424) היה הסולטאן השני של סולטנות מלאקה ובנו של פרמסווארה, מייסד הסולטנות. דבר קיומו של מגאט איסקנדר שאה היה נתון למחלוקת לאורך השנים. היו שטענו כי הוא למעשה פרמסווארה לאחר שהמיר את דתו והתאסלם, ואילו אחרים טוענים כי הוא בהכרח אדם אחר והשליט השני של מלאקה.

לפי מקורות היסטוריים, היו לו יחסים טובים עם שושלת מינג והאימפריה הסינית, וכן נהג לשלם מיסים לסין באופן קבוע. במקורות פורטוגזיים נכתב כי הוא דחף להעברת הסוחרים מסינגפור למלאקה.

== ביוגרפיה ==
בשל סתירות שהתגלו בין המקורות הסיניים, המלאיים והפורטוגזיים, קיימת אי-הסכמה בדבר השליטים הראשונים של סולטנות מלאקה. התעודות המלאיות מעלות כי מייסדה של מלאקה היה איסקנדר שאה, ואילו הפורטוגזים מעניקים לו את השם פרמסווארה, ולדבריהם איסקנדר שאה היה הבן שלו. מהצד הסיני, נטען כי בנו של פרמסווארה נקרא מגאט איסקנדר שאה. החוקר ריצ'רד אולף וינדסטדט היה בין הראשונים לתמוך בדבר קיומו של מגאט איסקנדר שאה כבר ב-1935. עם זאת, הוא חזר בו זמן קצר לאחר מלחמת העולם השנייה עם מציאת סומה אוריינטל מאת החוקר הפורטוגזי טומה פירס ב-1944. מנגד, טוען ז'ורג' ס. דס כי איסקנדר שאה היה שמו של פרמסווארה לאחר שהתאסלם.

בספר שהוצא לאור על ידי המכון ללימודי דרום-מזרח אסיה הועלו ראיות לכך שמגאט איסקנדר שאה היה השליט השני של מלאקה. במאמר שפורסם נטען כי פרמסווארה ביקר בסין ב-1411 וכי לא ייתכן שהסינים היו טועים ומכנים את האדם שביקר אותם שלוש שנים מאוחר יותר כבנו.

על פי ההיסטוריה של מינג "הנסיך מוגאסקנדרשאה שילם מס לסין ב-1414. אחרי שעודכן שאביו של הנסיך מת, הקיסר נתן לו מטבעות זהב והעניק לו את תואר היורש. אחרי כן איסקנדר שאה החל לשלם מיסים קבועים לקיסר".

== דתו ==
לפי סומה אוריינטל, בנו של פרמסווארה התאסלם בגיל 72 ומת כשהיה כבן80.

לפי חלק מההערכות, ייתכן שהתאסלמותו של מגאט איסקנדר שאה הקלה עליו לקשור קשרים עם ג'וגראט ובנגל.

== קישורים חיצוניים ==
*

== הערות שוליים ==

קטגוריה:סולטנות מלאקה
קטגוריה:סולטאנים מלזים
קטגוריה:מלזיה: היסטוריה
קטגוריה:סינגפור: היסטוריה
קטגוריה:נפטרים ב-1414
הבניין הראשי של אוניברסיטת מוסקבה

הבניין הראשי של אוניברסיטת מוסקבה (ברוסית: Главное здание МГУ; במסמכים רשמיים מכונה לעיתים "הקורפוס הראשי של אוניברסיטת מוסקבה") הוא הבניין המרכזי במתחם האוניברסיטאות של האוניברסיטה הממלכתית של מוסקבה בגבעת הדרור. הוא הגבוה מבין שבעת גורדי השחקים הסטליניסטיים: גובה - 183.2 מטרים (עם הצריח - 240), מספר קומות של הבניין המרכזי - 32<ref></ref> . גובה הבסיס מעל פני הים הוא 194 מטר<ref name="geogr"></ref>.

הוא נבנה בשנים 1949—1953 על ידי אסירי גולאג, על פי פרויקט של האדריכלים בוריס יופן, לב רודנייב, סרגיי צ'רנייב, פאבל אברוסימוב, אלכסנדר קריאקוב והמהנדס וסבולוד נסונוב. הסדנה של ורה מוחינה עבדה על העיצוב הפיסולי של החזיתות.

המתחם מורכב מ -30 מבני עזר מרכזיים ו -20, מצפה כוכבים, גן בוטני, פארק ואזור ספורט. שטח הפנים הכולל שלה הוא כ -167 דונם. בחלק המרכזי של הגוף הראשי יש שתי פקולטות, אולם כינוס המאכלס 1,300 איש, ספרייה מדעית ומוזיאון. הבניין מצויד במעליות מהירות הכוללות עד 20 איש. שאר הפקולטות תופסות בניינים הממוקמים בסמוך לבניין הראשי. הם נבנו באותו זמן עם הבניין הראשי, והם מהווים הרכב יחיד של קמפוס המדע. מהבניין הראשי, אגפי ההוסטלים בני 18 ו -9 קומות מתפצלים ויוצרים חצרות. סטודנטים ותארים מתקדמים מתגוררים במעונות ובמגדלי הפינה דירות לחברי סגל.<ref></ref>

משנת 1953 עד 1990, הבניין היה הגבוה באירופה והגבוה ביותר ברוסיה משנת 1953 ועד 2003, עת נחנך טריומף פאלאס<ref></ref><ref></ref>.
== גלריית תמונות ==
<gallery>
קובץ:Lomonoszov_Egyetem._Fortepan_140.jpg|250x250 פיקסלים|בניין אוניברסיטת מדינת מוסקבה בשנת 1965.
קובץ:Moscow_State_University_(14843851822).jpg|השלמת צריח הבניין הראשי של אוניברסיטת מדינת מוסקבה, תמונה משנת 2014.
קובץ:МГУ._Главное_здание_(16099234012).jpg|368x368 פיקסלים|מדחום על מגדל הבניין הראשי, תצלום משנת 2013.
קובץ:Главное_здание_МГУ_-_геологический_факультет.jpg|250x250 פיקסלים|פנים הפקולטה הגאולוגית, תצלום משנת 2009
קובץ:Памятник_М.В.Ломоносову_перед_Главным_зданием_МГУ.jpg|376x376 פיקסלים|אנדרטה למיכאיל לומונוסוב מול הבניין הראשי של אוניברסיטת מוסקבה, תצלום משנת 2016
קובץ:Ботанический сад Московского университета - panoramio.jpg|250x250 פיקסלים|הגן הבוטני בגבעות הדרור, בניין האוניברסיטה ברקע, תצלום משנת 2011.
קובץ:МГУ. Вид на главное здание..jpg
קובץ:Звезда МГУ.jpg|כוכב הענק בראש המגדל
קובץ:2016-MSU.jpg
קובץ:2015-MSU.jpg
קובץ:Night MGU.JPG
קובץ:Main building of Moscow State University (1).jpg
קובץ:Moscow State University Main Building Star.jpg
קובץ:MSU2005.JPG
</gallery>

== קישורים חיצוניים==

* [http://www.mmforce.net/msu/heart/ אתר המוקדש לציון 50 שנה לבניין הראשי של אוניברסיטת מוסקבה]
* 
* [http://shevv.ru/ph/10/03.11/index.html תמונות]
== הערות שוליים ==

קטגוריה:שבע האחיות
המחלקה הכללית לאכיפת החלטות בית המשפט

המחלקה הכללית לאכיפת החלטות בית המשפט (במונגולית: Шүүхийн шийдвэр гүйцэтгэх ерөнхий газар) היא סוכנות של ממשלת מונגוליה, המשמשת כשירות בתי הסוהר של אותה מדינה ותפקידה לתחזק את מערכת הכלא הממשלתית, לאבטח אסירים בעת העברתם ממתקן למתקן ולאכוף את החלטות בתי המשפט, במובן זה סמכויותיה מאגדות סמכויות שונות שנתונות במדינות מקבילות לסוכנויות שונות.<ref>"[http://www.csd.gov.hk/english/info/info_link/other_links.shtml Links] ." Hong Kong Correctional Services.</ref> 

מחלקה זו מבצעת תפקידים שבארץ מבוצעים על ידי שירות בתי הסוהר והנהלת בתי המשפט.

הסוכנות אחראית לאכיפת פסקי דין, אבטחת בתי משפט והגנה על מערכת המשפט, כמו גם למימוש פסקי הדין, אבטחת שופטים, הבטחת הסדר הציבורי במתחם בתי המשפט, אכיפת החלטות שיפוטיות וגביית חובות וקנסות, הסדרת קיומם התקין של סדרי המשפט, שמירת הביטחון והסדר הציבורי בהיכלי המשפט ואחזקת מתקני המאסר.
== ראו גם ==
* שירות בתי הסוהר הפדרלי
* שירות ההוצאה לפועל הפדרלי

== קישורים חיצוניים ==
* 

==הערות שוליים==

קטגוריה:ארגוני אכיפת חוק
קטגוריה:מונגוליה: חוק ומשפט
קטגוריה:ארגוני כליאה
הנסיך אלכסנדר נבסקי (מתחם מגורים)

מתחם המגורים "הנסיך אלכסנדר נבסקי" הוא בניין מגורים ברמה גבוהה בסנקט פטרבורג, הממוקם ברובע מורזינקה ההיסטורי בשדרות הגנת אובוחובסקאיה 138, בניין 2. בניין מגורים זה הוא גורד השחקים הראשון בעיר ובניין המגורים הגבוה ביותר. גובהו הכולל הוא 37 קומות <ref>Два подземных, остальные 35 — надземные</ref>, גובה הבניין מגיע ל-126 מטר. על פי מדד זה, הוא תופס את המקום השלישי בעיר אחרי מרכז העסקים לידר טאואר בכיכר החוקה ומרכז לאחטה. נקרא על שם הקדוש פטרון של העיר, אלכסנדר נבסקי.

מתחם המגורים הוקם על ידי חברת הבנייה RosStroyInvest בשנים 2008–2012 צפונית מערבית לנהר מורזינקה בסביבתו הקרובה של נווה (מעט מערבה), וכן מגשר בולשוי אובוחובסרי (כ-800 מטר דרומית משם). תחנת המטרו הקרובה ביותר היא ריבאצקויה (2.1 ק"מ דרומה משם).

מתחם המגורים הוא בניין רב קומות מונוליטי בן שלושה חלקים, המזכיר בתוכנית סוגר מרובע, "נפתח" מדרום-מזרח. גובהו של כל חלק הוא יותר ממאה מטר ל-35 קומות. החלק המרכזי הוא סבכה וכיפה המעניקים למבנה צורת בצל עם צריח ממוקם ממערב <ref></ref> לחלק המרכזי הקדמי. הגובה מהקרקע לראש הצריח הוא 126 מטר. שתי קומות תת-קרקעיות של הבניין שמורות לחניה עבור 214 מכוניות. בבניין 1,604 דירות מגורים<ref>בבניין דירות סטודיו, דירות 1-2-3 חדרי שינה ושתי מפלסים</ref>. גודל דירה נע בין 26 ל-263 מ"ר. הדירות מצוידות בחלונות פנורמיים גדולים כמו גם לוג'יות. גובה התקרות הוא 2.65 מטר. המספר הכולל של המעליות במתחם המגורים הוא 17 (3 מעליות עיקריות ושתי מעליות מהקומה ה-18 עד הקומה ה-34). כולם הם ייצור מהיר של חברת KONE הפינית.

== גלריה ==
<gallery>
קובץ:Сравнение высоток.jpg|השוואה בין בניין בן 35 קומות עם 16, 14 ו-12 קומות
קובץ:Главный фасад ЖК Князь Александр Невский.jpg|החזית הראשית
קובץ:Боковой фасад ЖК Князь Александр Невский.jpg|החזית הצדדית (מערבית)
קובץ:Купол решётчатый.jpg|כיפת השרשרת
</gallery>

== ראו גם ==
* מרכז לאחטה
* לידר טאואר
== קישורים חיצוניים ==

* [http://stroypuls.ru/sgh/2008-sgh/103-avgust-2008/28025/ מתיאוריה לתרגול.] [http://stroypuls.ru/sgh/2008-sgh/103-avgust-2008/28025/ אודות גורד השחקים הראשון בסנט פטרבורג] 
* [http://www.the-village.ru/village/people/experience/255259-skyscraper המעמד הגבוה: איך הם חיים ועובדים בראש גורדי השחקים בסנט פטרבורג]
== הערות שוליים ==

קטגוריה:סנקט פטרבורג: גורדי שחקים 
קטגוריה:סנקט פטרבורג: מבנים
בניין הדירות גדות קוטלנישסקאיה

בניין הדירות בגדות קוטלנישסקיה הוא אחד משבעה גורדי השחקים הסטליניסטיים במוסקבה. הבניין ממוקם בנפת טגנקה ליד המפגש של נהר יאוזה עם הנהר מוסקבה כך ששני קצוות המבנה ניצבים הוא לאורך גדות קוטלנישסקאיה. גורד השחקים נבנה כ"עיר בתוך עיר" בשנים 1938–1940 ובשנים 1948–1952 .

הבניין המרכזי הגדול בן 32 קומות, גובהו יחד עם הצריח הוא 176 מטרים<ref></ref>, מספר הקומות של הבניינים הצדדיים הוא 8 עד 10. בתחילה היו בו 540 דירות.
==גלריה==
<gallery>
קובץ:Stamp_of_USSR_1582.jpg|250x250 פיקסלים|פרויקט הבית על גבי בול סובייטי
קובץ:Kotelnicheskaya_tower_2008_06.JPG|250x250 פיקסלים|מראה גורד השחקים מנהר מוסקבה, 2008
קובץ:Жилой_дом_на_Котельнической_набережной_-_panoramio_(1).jpg|250x250 פיקסלים|מבט על הבניין, 2011
קובץ:Kotelnicheskaya_Embankment_Building_in_winter.jpg|300x300 פיקסלים|נוף מהגשר הצף בפארק זריאדיה.
קובץ:1973_Moskva_met_Universiteitsgebouw.jpg|250x250 פיקסלים|1973
קובץ:Высотка_на_Котельнической_набережной_во_время_пролёта_авиации_над_Москвой.jpg|250x250 פיקסלים|מראה לגורד השחקים ומתחם מוסקבה סיטי, 2015.
Skyscraper on Kotelnicheskaya Embankment.jpg|מבט על הבניין, 2007
</gallery>

== קישורים חיצוניים==

* [https://web.archive.org/web/20120114130426/http://www.sovarch.ru/catalog/object/286 בניין הדירות גדות קוטלנישסקיה] באתר SovArkh. ru
* [http://community.livejournal.com/live_report/424415.html תמונות מסיור] בגורד השחקים והחצר
* [http://chistoprudov.livejournal.com/194751.html שחזור רב קומות], צילומים היסטוריים ומודרניים
* [https://www.youtube.com/watch?v=K9EICyaEJq0 להגיע לכוכבים. רב הקומות]
==הערות שוליים==

קטגוריה:שבע האחיות
קטגוריה:רוסיה: בתי מגורים
מגדל אחד (מוסקבה)

מגדל אחד (ברוסית: Уан-тауэр) הוא גורד שחקים, הנמצא בבנייה מאז 2015 במתחם מוסקבה סיטי, במוסקבה, רוסיה. גובהו עם השלמתו בשנת 2025 יהיה 442.8 מטר עם 106 קומות.
על פי התכנון, יהיה הבניין הגבוה ביותר במוסקבה והשני בגובהו באירופה וברוסיה אחרי מרכז לאחטה בסנקט פטרבורג, רוסיה.<ref></ref><ref></ref>

באפריל 2024, פורסמו קונספט והדמיה חדשה של "מגדל אחד" - המציגים גורד שחקים עם "לולאה מתה". עוד פורסם כי יוצר הפרויקט הוא כעת סרגיי קוזנצוב , האדריכל הראשי של מוסקבה, וכי גובה הבניין יופחת ל-415 מ' (ככל הנראה). הבנייה תתחדש ב-2025, ותסתיים ב-2030<ref>https://moscow-city.guide/news/revolyutsionnyy-dizayn-one-tower-v-moskva-siti-plany-i-ozhidaniya/</ref>.

== קישורים חיצוניים ==

* 
* [https://stroi.mos.ru/mobile/articles/nieboskrieb-one-tower-v-siti-krylo-samolieta-ili-parus-iakhty המגדל] באתר עיריית מוסקבה

== הערות שוליים ==

אחד, מגדל
אחד, מגדל
אראיה (עיירה)

אראיה (בפורטוגזית: Areia) היא עיר במדינת פאראיבה, בברזיל.
== גאוגרפיה ==
העיר מצויה במרחק 130 ק"מ מבירת המדינה, העיר ז'ואאו פסואה ומספר תושביה, נכון לשנת 2021, הוא כ-23 אלף. מצפון לעיירה נמצאת עיירה ארארה.

העיר נמצאת באזור אקלים צחיח למחצה עם טמפרטורה שנתית ממוצעת של כ-22 מעלות (הטמפרטורה המרבית היא כ-33 מעלות והמזערית כ-8 מעלות).

בשנת 1648 נערכו באזור חיפושים של מחצבים אך ללא הצלחה. בהמשך החלה התיישבות באזור הנהר. בשנת 1846 היישוב קיבל מעמד של עיר. במהלך המאה ה-19 החלו להתפתח אזור גידולי קני סוכר ועיירה גדלה.

באראיה נמצא מוזאיון של הצייר הברזילאי פדרו אמריקו, יליד המקום.

==קישורים חיצוניים==

* [https://www.ibge.gov.br/cidades-e-estados/pb/areia.html מידע סטטיסטי]

קטגוריה:ברזיל: ערים
קטגוריה:פאראיבה
קטגוריה:יישובים שהוקמו ב-1846
בניין קומקון

בית המלון "מיר".
בניין קומקון, רשמית בניין מזכירות המועצה לסיוע כלכלי הוא מתחם מבנים, שנמצא בנובי ארבט 36, במחוז האדמיניסטרטיבי המרכזי במוסקבה. המתחם כולל 3 בניינים, המאוחדים על ידי סטילבייט משותף: מבנה מנהלי בן 31 קומות, מרכז כנסים ומלון מיר בן 13 קומות. הבניינים הוקמו בשנים 1963–1970 לאכלוס גופי המועצה לסיוע כלכלי, בשנים 1991–1992 הם הופנו לטובת עיריית מוסקבה יחד עם נדל"ן אחר של המועצה. עיריית מוסקבה שכנה בבניין ובשנת 1994 התכנסה כאן גם הדומה הראשונה.

== גלריה ==
<gallery>
קובץ:Москва 1970 - panoramio - Andris Malygin (3).jpg|הבניין ומלון "אוקראינה", 1970
קובץ:White house by night.jpg|הבניין ליד הבית הלבן
קובץ:T-72 tank in Moscow, August 1991.jpg| טנק T-72 ליד הבניין, 1991
קובץ:Comecon 30th anniversary. USSR stamp. 1979.jpg|הבניין על בול דואר המוקדש לציון 30 שנה לארגון
קובץ:1989 CPA 6039.jpg|הבניין על בול דואר המוקדש לציון 40 שנה לארגון
קובץ:Stamp Soviet Union 1976 4608.jpg|על בול דואר משנת 1976
קובץ:Moscow-vysotki.jpg|מראה גורדי שחקים במוסקבה, הבניין - שני מימין
</gallery>

== ראו גם ==
* קומקון
* בית עיריית מוסקבה

==קישורים חיצוניים==

קטגוריה:קומקון
קטגוריה:מוסקבה: גורדי שחקים
קטגוריה:מוסקבה: אטרקציות תיירותיות
מצעד שירי ה-R&B

לוגו מגזין הבילבורד
מצעד שירי ה-R&B (באנגלית: R&B Songs) הוא מצעד פזמונים שבועי, בו מדורגים 25 אלבומים. זהו מצעד בילבורד שהופק על ידי מגזין הבילבורד, המדרג את אלבומי ה-R&B הנמכרים ביותר בארצות הברית.<ref name=":0"></ref> המצעד החל להתפרסם ב-11 באוקטובר 2012. המצעד משמש, יחד עם מצעד שירי הראפ, כפיצול מצעד שירי ה-R&B\היפ הופ.<ref name=":0" />

== סטטיסטיקות ==
=== שירים ===
==== שירים בעלי מספר השבועות הרב ביותר בצמרת המצעד<ref></ref> ====
* 20 שבועות

:* "One Dance"- דרייק בהשתתפות וויזקיד וקיילה
:* "Starboy" - דה ויקנד בהשתתפות דאפט פאנק
:* "That's What I Like" - ברונו מארס
* 19 שבועות

:* "Blurred Lines" - רובין ת'יק בשיתוף טי. איי. ופארל ויליאמס
* 17 שבועות

:* "Diamonds" - ריהאנה
* 16 שבועות

:* "Talk" - חאליד
* 15 שבועות

:* "Suit & Tie" - ג'סטין ביבר בהשתתפות ג'יי זי
:* "Wild Thoughts" - די ג'יי חאלד בהשתתפות ריהאנה וברייסון טיילר
:* "Better" - חאליד

=== אמנים ===
==== אמנים בעלי המספר הרב ביותר של שירים בצמרת המצעד ====
* 7

:* דה ויקנד
* 5

:* ריהאנה
* 4

:* דרייק
* 3

:* כריס בראון
:* חאליד
* 2

:* פארל ויליאמס
:* ברונו מארס
:* ג'יי זי
:* ביונסה
:* ג'ייסון דירולו
:* די ג'יי חאלד
:* אלה מאי

== קישורים חיצוניים ==
* 

== הערות שוליים ==

שירי ה-R&B
מלון לנינגרדסקאיה

מלון לנינגרדסקאיה (שמו הרשמי: הילטון מוסקבה לנינגרדסקאיה) הוא בניין רב־קומות, שנבנה בקראסנוסלסקי, מוסקבה בכיכר קומסומולסקאיה בשנים 1949–1954.

המלון נפתח למבקרים ב-1 בנובמבר 1953 והוא הנמוך מבין שבעת גורדי השחקים הסטליניסטיים — הצריח שלו מגיע לגובה 139 מטרים. תכנון המבנה פותח על ידי האדריכלים לאוניד פוליאקוב ואלכסנדר בורצקי. בתחילה היו למלון 349 חדרים: מחדרי מיטה בודדת בשטח של 12 מ"ר ועד סוויטות עם שלושה חדרים.

מאז 2008 המלון פועל תחת רשת הילטון, בשם "הילטון מוסקבה לנינגרדסקאיה".<ref></ref>

==גלריה==
<gallery>
קובץ:Каланчевка-1920-е.jpg|כיכר קלאנצ'בסקאיה (קומסומולסקאיה) במוסקבה בשנות העשרים של המאה העשרים, לפני בניית המלון
קובץ:1930th-Moscow-Panoram.jpg|תוכנית שחזור של מוסקבה עם שבע האחיות הסטליניסטיות, 1939
קובץ:Stamp_of_USSR_1950-1579.jpg|בול דואר סובייטי ובו נראה מלון לנינגרדסקאיה
קובץ:Moscow_1982_train_and_skyscraper.jpg|מראה למלון מתחנת קאזאן, 1982
קובץ:Leningradskaya_Moscow_2010_01.jpg|יולי 2010
קובץ:Фасад_гостиницы.jpg|חזית המלון והאנדרטה לפבל מלניקוב, 2015
</gallery>

== קישורים חיצוניים ==

* 

== הערות שוליים ==

קטגוריה:מוסקבה: בתי מלון
קטגוריה:שבע האחיות
בית החולים האוניברסיטאי על שם המלך עבדאללה

בית החולים האוניברסיטאי על שם המלך עבדאללה (בערבית: مُستشفى الملك المؤسس عبد الله الجامعي) הוא מרכז רפואי הממוקם ליד העיר א-רמת'א ובקרבת העיר אירביד שבצפון מערב ירדן. הוא בית החולים הגדול ביותר בצפון המדינה.

הקמת בית החולים החלה בשנת 1994 והוא החל לפעול בנובמבר 2002. הוא נקרא על שמו של עבדאללה הראשון, מלך ירדן.

בית החולים שוכן בתוך הקמפוס של אוניברסיטת ירדן למדע וטכנולוגיה והוא מסונף לפקולטה לרפואה של האוניברסיטה. סטודנטים לרפואה ולמקצועות הבריאות באוניברסיטה משתלמים בבית החולים.

מתחם בית החולים משתרע על פני שטח של 95.5 אלף מטר רבוע. הבניין המרכזי בו הוא בן 15 קומות ומכיל את מחלקות האשפוז. במוסד יש 683 מיטות אשפוז, שבשעת חירום ניתן להגדיל את מספרן ל-800.

בית החולים משמש כמרכז לרפואה שלישונית לתושבים בצפון ירדן. הוא מספק שירותים במרבית תחומי הרפואה לרבות כירורגיית לב-חזה ונוירוכירורגיה. פועלים בו גם מחלקת טראומה ומנחת מסוקים.

==ראו גם==
* בית החולים ירדן

==קישורים חיצוניים==

* 

קטגוריה:קצרמר מבנים
המלך עבדאללה
בניין כיכר קודרין

בניין כיכר קודרין (ברוסית: Дом на Кудринской площади)
הוא בניין רב קומות, שהוקם במוסקבה בשנים 1948–1954, אחד משבעת גורדי השחקים של סטלין שנבנו. פרויקט הבניין בוצע על ידי אדריכלי בית המלאכה הראשי מספר 9 של מכון "מוספירויקט", מיכאיל פוסוקין ואשוט מדויאנץ ומ. וולחונסקי. בספרות ההיסטורית משתמשים לעיתים קרובות במונח "גורד שחקים שעל המרד". השם קשור לשם הקודם של כיכר קודרין (ככר המרד). גורד השחקים נבדל על ידי פתרונות ייחודיים לבנייה למגורים סובייטים: נוכחות של חניון תת-קרקעי, תא לעגלות תינוקות בקומת הקרקע ומכשירי מטבח מודרניים.

==גלריה==
<gallery>
קובץ:Stamp_of_USSR_1950-1583.jpg|בול דואר ברית המועצות ובו הכתובת "פרויקט רב קומות בכיכר המרד"
קובץ:A_Kudrinszkaja_téri_toronyépület._Szovjetunió,_Moszkva_1971._Fortepan_100578.jpg|מראה גורד השחקים מדרום. שנת 1971
קובץ:Высотка_04.jpg|פסל על הסטילובט, 2015
קובץ:Звезда_жилой_высотки_на_Кудриснкой_пл.jpg|כוכב בראש המגדל, 2015
קובץ:Kudrinskaya_Square2016.jpg|כיכר קודרין. שנת 2016
קובץ:Вид на высотку на Кудринской пл.jpg|נוף לכיכר קודרין. שנת 2015
Stalinist era - panoramio.jpg|רב קומות על ככר המרד. שנת 2006
קובץ:Вид на высотку на Кудринской площади, Дом Правительства РФ, гостиницу Radisson Royal.png|מבט לגורדי השחקים של מוסקבה. שנת 2014
</gallery>

==קישורים חיצוניים==

קטגוריה:שבע האחיות
בניין האדמיניסטרציה של השער האדום

בניין האדמיניסטרציה של השער האדום הוא אחד משבעה גורדי השחקים הסטליניסטים. הבניין נבנה בנפת קראסנוסלסקי, מוסקבה בשנים 1947–1951 ותוכנן על ידי האדריכלים אלכסיי דושקין ובוריס מזנצב והמעצב ויטלי אברמוב בסגנון הקלסיציזם הסטליניסטי.

הבניין המרכזי נועד להכיל משרדי ממשלה, ובאגפיו סודרו 276 דירות, שכללו בין שניים לחמישה חדרים. בדירות חמשת החדרים, ליד המטבחים, היו חדרים קטנים עבור "עוזרת הבית"<ref name="iz1"></ref>. מאפיין ייחודי לבניין היה מיקום הלובי צמוד לתחנת המטרו.

בשנות 2010 השתלטו על המבנה ארגונים מנהלים ואיגודים מקצועיים, תאגידים ובנק<ref name="moshol"></ref>. בשנת 2015 גרה כאן נכדתה של האדריכלית נטליה דושקינה, אשר מעת לעת ערכה סיורים במבנה<ref></ref>.
השער האדום וכנסיית שלושת הקדושים. שנת 1915.

== תושבים ידועים ==
* השחקן בוריס צ'ירקוב, 1952 – 1982
* המנתח סרגיי יודין
* מבקר האמנות אלכסיי פיודורוב-דוידוב
* הצלם אנטולי גולובניה
* שר התחבורה של ברית המועצות יבגני קוז'בניקוב, 1954 – 1975
* שר הבינוי לתחבורה של ברית המועצות, איוואן סוסנוב, 1954 – 1985<ref name="nord"></ref>

== קישורים חיצוניים ==

== הערות שוליים==

קטגוריה:שבע האחיות
לידר טאואר

לידר טאואר הוא גורד שחקים בן 42 קומות בדרום סנקט פטרבורג. גובה המבנה, לטענת היזם, 145.5 מטר. זהו גורד השחקים הראשון בעיר (והמגדל השני אחרי מגדל הטלוויזיה של סנקט פטרבורג), שהיה גבוה יותר מקתדרלת פטרופבלובסקיה, שהייתה המבנה הגבוה בעיר במשך 300 שנה. גורד השחקים ממוקם ברובע מוסקבה בכיכר החוקה. הבנייה הושלמה בשנת 2013<ref name="kommersant-2010"></ref> ועם השלמתו היה המבנה הגבוה בעיר משנת 2013 ועד 2016 כאשר מגדל מרכז לאחטה עקף אותו. חזית המבנה המוארת בלילות ומשמשת לשידורי פרסום.<ref></ref>

== בנייה ==
הבנייה החלה בראשית 2009 והתחדשה בראשית 2010.

הבניין תוכנן להכיל מרכז עסקים בשטח 52.7 אלף מ"ר וחניון תת-קרקעי בן חמש מפלסים ל-250 מכוניות. בנוסף, הביע היזם את הרעיון להציב מנחת מסוקים על הבניין, אולם הרעיון ננטש בהמשך. מבלי לקחת בחשבון רכישת קרקעות, המשקיע "קבוצת לידר" העריך את כל טווח העבודה בעלות של כ-3 מיליארד רובל או 100 מיליון דולר.<ref name="dp-2010"></ref>

מספר מומחי שוק הביעו ספקות לגבי הרווחיות של מרכז העסקים, והצהירו כי המקום שנבחר לא מתאים לפרויקט כה גדול. מקורבים לחברת הניהול דיווחו כי נשקלת שיכון של משרדי תאגיד גזפרום בגורד השחקים המתוכנן. גרסאות הובאו כי החברה יכולה לתפוס כשליש מהבניין, או לפדות אותו במלואו כדי להכיל את משרדי גזפרום נפט. רשמית, אף אחת מהגרסאות לא אושרה<ref></ref> וכבר בשנת 2010 נודע כי מטה גזפרום ימוקם במרכז לאחטה ברובע פרימורסקי בסנקט פטרבורג.<ref>[http://www.proektvlahte.ru/ru/ Лахта-центр]</ref>

קרקע לבנייה נרכשה בשנת 2007<ref name="zdanie.info"></ref>. בשנת 2009, היזם Fregat LLC קיבל תוכנית לתכנון והיתר בנייה. עם זאת, בשנת 2010, במהלך בניית גורד השחקים, הוועדה לתכנון עירוני ואדריכלות של מינהל העיר סנקט פטרבורג הוציאה צו לבטל את תוכנית הפיתוח העירוני,<ref name="firstnews"></ref> מכיוון ש"בניתוחה את ההחלטות הקיימות בארכיטקטורה ותכנון הקשורות לנושא הגובה, נמצאו חסרונות בתיאום עם הפיתוח העירוני לאובייקט". הוועדה טענה כי מכיוון שהבניין נמצא באזור ווזננסקי פרוספקט, הוא עלול לקלקל את קו הרקיע של העיר ולהעפיל על קתדרלת איסק הקדוש. הבנייה לא הופסקה, והיזם ערער על החלטת הוועדה בהצלחה בבית הדין לבוררות. הבנייה החלה בפועל שנת 2011 והושלמה בשנת 2013.<ref>[http://www.skyscrapercity.com/showthread.php?t=593641&page=68 «LEADER TOWER» на Пл. Конституции *строится*]</ref><ref>http://www.skyscrapercity.com/showpost.php?p=87896945&postcount=1985 Форум skyscrapercity.com</ref><ref>http://www.skyscrapercity.com/showthread.php?t=593641&page=125 Форум skyscrapercity.com</ref><ref>http://www.skyscrapercity.com/showthread.php?t=593641&page=137 Форум skyscrapercity.com</ref>

== גלריה ==
<gallery>
קובץ:Стройка на площади Конституции.jpg|בניית המגדל. מרץ 2012
קובץ:Лидер Тауэр.png|המגדל בשנת 2012
קובץ:Перспектива Лидер-Тауэра.jpg|"לידר טאואר" במראה מלמטה למעלה
קובץ:Лидер тауэр 1 января 2015 года.jpg|לידר טאואר, 1 בינואר 2015
קובץ:Leaders Towers.jpg|מבט למגדל מכיוון נוסואיזמאילובסקי פרוספקט
קובץ:Башня Конституции.jpg|המגדל ב-1 בינואר 2016
קובץ:Вид с 41-го этажа Лидер-тауэр.jpg|נוף למרכז העיר מקומה 41
</gallery>

== ראו גם ==
* בורג' ח'ליפה
* מגדל מרקורי סיטי
* מרכז לאחטה
* מגדל הפדרציה

== קישורים חיצוניים ==

* 

* [http://www.lpmc.ru/ האתר של חברת CJSC "Leader Management"], יזם הפרויקט
* [http://www.skyscrapercity.com/showthread.php?t=593641&page=62 תמונות של הבניין בבנייה]

== הערות שוליים ==

קטגוריה:סנקט פטרבורג: גורדי שחקים
המשטרה הלאומית (מונגוליה)

המשטרה הלאומית (במונגולית: Цагдаагийн Ерөнхий Газрын) היא גוף של ממשלת מונגוליה, הפועל ככוח מילואים ל. כפוף למשרד הפנים המשפטים והוא גוף אכיפת החוק העיקרי במונגוליה.<ref></ref>

המשטרה נעזרת תדיר בחיל הפנים של מונגוליה, גוף דמוי ז'נדרמריה נפרד.

== היסטוריה ==
שוטרים ב[[אולן בטור.]]
שוטר תנועה מונגולי
הכוח המשטרתי המודרני הוקם ב־19 ביולי 1921, כאשר הפרלמנט, הח'וראל, הורה על הקמת "מיליציה מונעת" ככוח משטרה עיקרי. פקודה זו הגיעה ימים לאחר המהפכה המונגולית בשנת 1921 בה הכריזו המהפכנים במונגוליה החיצונית על הקמת הרפובליקה העממית המונגולית.

בשנים 1934 - 1940 הוקמו מחלקות ייעודיות ברחבי המדינה. משנת 1940 עד 1960 הנהיגה הפרקליטות גוף לאכיפת חוק ואכיפת החוקה החדשה של מונגוליה, החוק הפלילי וסדר הדין הפלילי. בשנות השישים הורחב מבנה וארגון המשטרה ובשנת 1965 הוקם מוסד נפרד מהפרקליטות. לרגל חגיגות 50 שנה להקמת המשטרה, הוקם המכון הצבאי - 14 ביולי 1984. בהמשך המכון הפך לאוניברסיטה לאכיפת החוק במונגוליה.

מאז הקמתה ועד שנות התשעים הייתה הסוכנות בפיקוד משותף של משרד הפנים והמשרד לביטחון פנים. כתוצאה מהשינויים הפוליטיים והמהפכניים וכלכלת השוק בשנות התשעים, המשטרה עברה שינוי דרסטי והוקמה מחדש כסוכנות המשטרה הלאומית של ממשלת מונגוליה וקיבלה את המשימה להילחם בפשע ולשמור על הבטיחות על בסיס לאומי באמצעות מחלקות משטרה. בשנת 1993 אישר הפרלמנט את "חוק המשטרה" כדי לבסס בסיס משפטי לאכיפת החוק.<ref></ref><ref></ref><ref></ref>

== ארגון ==
בראש המשטרה עומד נציב כללי בסיוע כמה סגנים, כאשר בכיר הסגנים הוא הסגן הראשון לנציב כללי.

ישנן גם 10 מחלקות הנמצאות בכפיפות לסגן הנציב הכללי כדוגמת:<ref name="OrgChart"></ref><ref></ref>
* מינהל
* כספים ולוגיסטיקה
* משטרה פלילית
* חקירות
* תשאול
* משטרת תנועה
* מחקר מידע
* סדר ציבורי
* אגף תקשורת
* האקדמיה לשוטרים

מתחת למבנה המרכזי ישנן מחלקות וחטיבות משטרה ב-21 המחוזות ובעיר הבירה, כל חטיבה מחולקת עוד יותר למחלקות, יחידות ומדורים.<ref name="OrgChart"></ref>

== קישורים חיצוניים ==
* 
* 
* 

== הערות שוליים ==

קטגוריה:מונגוליה: חוק ומשפט
מונגוליה
Days

Days (בסינית מסורתית: 日子; בעברית: ימים) הוא סרט דרמה טאיוואני-להט"בי, שיצא לאקרנים ב-2020. הסרט בוים על ידי צאי מינג-ליאנג . כמו סרטים אחרים שביים הבמאי, הסרט הוא מינימליסטי, בקצב איטי, וכולל דיאלוג מועט, ללא כתוביות.<ref></ref><ref name="varietyrev"></ref><ref name="scmprev"></ref>

הסרט הוקרן לראשונה ב-27 בפברואר 2020 בפסטיבל הסרטים הבינלאומי בברלין ה-70 במספר.<ref></ref><ref></ref> בפסטיבל זה, הסרט זכה בפרס טדי בקטגוריית בחירת השופטים.<ref name="teddycna"></ref>

== תקציר העלילה ==
חיי היומיום הארוכים המינימליסטיים מראים את קנג שבגיל המעבר שבמעמד חברתי בינוני ואת הנון הצעיר. קנג מתגורר לבד, נרגע בביתו הגדול עם נוף לבריכת דגי זהב בחצר האחורית שלו. הוא לא מתגורר בדירה ספרטנית. יומו מתחיל בפולחן דתי במזבח. לאחר מכן, הוא מבצע מטלות, כלומר שטיפת ירקות. קנג נוסע לעיר ומחפש טיפול לכאב ראש וכאב צוואר. אחרי דיקור סיני, הוא מזמין עיסוי במקום עבודתו של נון. קנג משלם לנון אחרי שסיים עיסוי בגוף המלא, וגם נותן לו מתנה, תיבת נגינה קטנה. קנג רואה את נון משתמש בתיבת הנגינה, ואז משתף אותו בארוחה במסעדת המזון המהיר שנמצא סמוך למקום עבודתו של נון. השניים נפרדים לאחר הארוחה המשותפת, ונון נשען על ספסל. הוא מנגן שוב את תיבת המוזיקה, אך לא ניתן לשמוע אותה בגלל רעש הכביש .

== דמויות<ref name="scmprev"/><ref name="teddycna"/> ==
* לי קנג-שנג - קנג
* אנונג הונג'ואאנגסי - נון

== הפקה ==
הצילום העיקרי של הסרט התקיים ב-2014,<ref></ref> במהלך ואחרי ההופעות התיאטראליות באירופה של צאי מינג-ליאנג, לי קנג-שנג וקלאוד וונג, שלאחריו הגיע גם הטיפול הרפואי שעבר לי, שגם כן צולם לסרט.<ref name="kasmand"/> סצנת הפתיחה של הסרט צולמה בסלון של צאי בטייוואן.<ref></ref> ב-2017, פגש צאי את הונג'ואאנגסי והשניים שמרו על קשר באמצעות שיחות וידאו , דרכו זיהה צאי את מיומנותו של הונג'ואאנגסי בבישול.<ref name="kasmand"/> לא נעשה שימוש בכמה סצינות מוקדמות יותר של לי,<ref name="kasmand"/> וצאי נסע לבנגקוק כדי לצלם שם,<ref name="bfiss"></ref><ref name="sutfs"></ref> כולל סצינות של הונג'ואאנגסי מכין אוכל.<ref name="icsm"></ref> צאי שוחח עם העורכת שלו על דרכים לשלב את הדברים הללו שצולמו בסרט עצמו.<ref name="kasmand"></ref> הסרט עבר פוסט-ייצור ארוך טווח בטייוואן. במאי ויוני 2019, צאי צבר מימון משירות הטלוויזיה הציבורית להשלמת הפוסט-ייצור.<ref name="sutfs"/> לפני יציאתו של הסרט, צאי מינג-ליאנג דיבר על הסרט מבלי לקרוא לו בשם כלשהו, וקבע שאין לו שום מושג איך הסרט ייראה בסופו של דבר, והוסיף רק שאמורים להיות רק את לי קנג-שנג ושחקן נוסף.<ref></ref>

== קישורים חיצוניים ==

== הערות שוליים ==

קטגוריה:זוכי פרס טדי
קטגוריה:סרטי דרמה
קטגוריה:סרטים המבוססים על סיפור אמיתי
קטגוריה:סרטים טאיוואניים
קטגוריה:סרטי להט"ב משנות ה-2020
חיל הפנים של מונגוליה

לוחמי החיל בשנת 2010.
חיל הפנים של מונגוליה (במונגולית: Монгол Улсын Дотоод цэргүүд) הם הז'נדרמריה, האחראית על תפקידי שמירה ויחד עם גופים דמוי-צבאיים נוספים, מספק חיילי מילואים לצבא מונגוליה. הוא מגן על מבנים ממשלתיים ומוסדות כמו גוף השידור הלאומי המונגולי ובית הקברות הלאומי אלטאן-אלגיי. במהלך המלחמה הקרה החיל היה אחראי על סיור גבולות, שמירה ובקרה על הגירה. בסוף שנות ה-80 מנה כ-15,000 חיילים.<ref>https://www.globalsecurity.org/military/world/mongolia/internal-troops.htm</ref>

מסייע למשטרה הלאומית.

== היסטוריה ==
החיל הוקם במקור בשנת 1922 על ידי המועצה הצבאית העממית כאשר למעלה מעשר אוגדות של הצבא אוחדו ליצירת היחידה המיוחדת לענייני ביטחון פנים.<ref></ref>

במתכונת הנוכחית הוקם החיל בשנת 1995, פעל במשך 18 שנה עד שביטול החוק הממשלתי ב-16 במרץ 2013 על ידי החוראל הגדול הביאו לפירוקו.

לאחר ביטולו, תפקידיו הועברו לידי המשטרה הלאומית ולמשמר הגבול עד 1 באפריל 2014.<ref>https://news.mn/en/754349/</ref>

לאחר בחינה מעמיקה בעניין וניצחונה של מפלגת MPP בבחירות לפרלמנט המונגולי בשנת 2016, נבדקה מחדש אופציית הקמת החיל<ref>https://montsame.mn/en/read/127866</ref> ובפברואר 2017 העביר הפרלמנט רשמית חוק לשחזור חיל הפנים והקמתו מחדש.<ref>https://montsame.mn/en/read/128708</ref><ref></ref>

== קישורים חיצוניים==
* 

== הערות שוליים ==

קטגוריה:מונגוליה: צבא וביטחון
הסוכנות הלאומית לניהול חירום (מונגוליה)

הסוכנות הלאומית לניהול חירום (במונגולית: Онцгой байдлын ерөнхий газар) היא סוכנות ממשלתית המפקחת על שירותי החירום של מונגוליה.<ref>https://www.globalsecurity.org/military/world/mongolia/maf.htm</ref> אחראית גם לטיפול וניהול מצבי חירום כאסונות טבע ומשברי חירום לאומיים. יש לה סניפים בכל 21 מחוזות המדינה וכן בבירה אולן בטור.<ref></ref>

מקבילה בתפקודה להמשרד למצבי חירום והגנה אזרחית של רוסיה ואמונה על פיתוח חקיקה סביבתית כמו גם ניהול השלכות אסונות טבע וביצוע עבודות חילוץ הצלה.<ref></ref>

== היסטוריה ==
גוף ההגנה האזרחית הראשון במדינה הוקם בשנת 1964 כסניף לצבא העם המונגולי. קודם לכן, שירותי החירום במדינה אורגנו בשנת 1922, ביוזמתו של מנהיג הפרטיזנים דמדין סוחבאטאר. היחידה שהוקמה בשנות ה-60 נודעה כגדוד ההגנה האזרחית 122 של ה-צבא. כחלק מהרחבת הצבא בסוף שנות השישים, ארגן שר ההגנה את להקת המוזיקה של ההגנה האזרחית, שמאז 2009 היא ידועה כלהקת שירותי החירום ומשמיעה מוזיקה צבאית, תוך גם קידום הסוכנות בקהילה וייצוג שלה באירועי תרבות.<ref></ref>

הסוכנות, במתכונתה הנוכחית הוקמה על ידי החוראל הגדול ביוני 2003 והיא כיום חלק מממשלת מונגוליה.<ref></ref> בשנת 2017 הוקם אגף כימי.<ref></ref>

== קישורים חיצוניים ==
* 

== הערות שוליים ==

קטגוריה:הגנה אזרחית
קטגוריה:מונגוליה: ארגונים ממשלתיים
רוח (מארוול קומיקס)

רוח (באנגלית: Ghost) הוא דמות בדיונית של אנטי-גיבור, המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Iron Man #219 מיוני 1987 ונוצרה על ידי הכותב דייוויד מיצ'ליני והמאייר בוב לייטון.

מעט מאוד ידוע על דמותו של הרוח. כהאקר וממציא גאון, הרוח לובש חליפת קרב המאפשרת לו להיות בלתי נראה וכן לשנות את מצב צבירת גופו כדי לעבור דרך חומרים מוצקים. למשך זמן מה נדמה היה שמדובר במדען לטכנולוגיית מידע שנפל קורבן לחמדנות בתאגיד בו עבד. כמחבל אנטי-קפיטליסט, הרוח מבקש להשמיד יסודות פוליטיים ואקונומיים מסוימים אותם הוא חושב למדכאים, והוא מתמקד באלה הנוגעים בטכנולוגיה מתקדמת ושיטות מעקב. במקור הוא הופיע כנבל-על וכיריבו של איירון מן. במהלך אירועי "שלטון אפל" מפברואר 2009 ו"עידן הגיבורים" מאפריל 2010, הרוח תואר כאנטי-גיבור אשר השכיר את שירותיו לארגונים ותאגידים כמו קבוצת ת'נדרבולטס של נורמן אוסבורן.

הדמות הופיעה במגוון מדיות אחרות לקומיקס, בין היתר סדרות האנימציה ספיידרמן: סדרת האנימציה, איירון מן, איירון מן: הרפתקאות משוריינות והאוונג'רס מתאספים. גרסה נשית של הרוח מופיעה בסרט היקום הקולנועי של מארוול "אנטמן והצרעה" בגילומה של האנה ג'ון-קיימן, שתשוב לגלם את הדמות בסרט "ת'נדרבולטס".

==קישורים חיצוניים==
* [https://www.marvel.com/characters/ghost דף הדמות] באתר הרשמי של מארוול קומיקס
* [https://marvel.fandom.com/wiki/Ghost דף הדמות] בפרויקט פאנדום של מארוול קומיקס

קטגוריה:איירון מן
קטגוריה:נבלי על במארוול קומיקס